I 1973 slo klubben seg igjen sammen med en annen klubb, SSG Bergisch Gladbach. SSG var selv en sammenslåing av klubbene SV Blau-Weiss 1962 Hand, SV Katterbach, og Sportfreunde Paffrath. På tross av sammenslåingen, som gjorde at klubben kunne spore sine røtter til tilsammen seks klubber, var den nye klubben, SSG Bergisch Gladbach, ingen sportslig suksess, og fortsatte nedover i divisjonssystemet. Sporadiske opptredener i den fjerde øverste divisjonen har preget klubben, og klubben spiller per mai 2010 i denne divisjonen, med fare for nedrykk. Klubben har siden droppet SSG, og erstattet det med Sportsverein (SV), enda dette som oftest ikke nevnes i daglig omtale. I tillegg har klubben lagt til «09» på slutten for å indikere stiftelsesåret.